《白门别诺诺和尚》
清代·陈恭尹

南岳千峰一衲栖，小桥流水入招提。山端远影湘江尽，竹外闲窗楚岫低。

十日淹留春色暮，中宵谈笑月华西。岐途不用悲游子，芳草天涯路未迷。

作者简介：陈恭尹（1631 ～1700），字元孝，初号半峰，晚号独漉子，又号罗浮布衣，汉族，广东顺德县（今佛山顺德区）龙山乡人。著名抗清志士陈邦彦之子。清初诗人，与屈大均、梁佩兰同称岭南三大家。又工书法，时称清初广东第一隶书高手。有《独漉堂全集》，诗文各15卷，词1卷。